Vrou wat glo jaag ry verkeersvrou dood | Netwerk24
Deur Ntwaagae Seleka, News24 18 Oktober 2019 07:30
Die vrouebeampte, Noluthando Mboneni (39), was besig om verkeer tussen die M1 noord en Marlboroweg te beheer toe die ongeluk gebeur het.
Na bewering het die verdagte, wat in haar vroeë 20's is, te vinnig gery.
Wayne Minnaar, woordvoerder vir die Johannesburgse metropolisie, sê die voorval het omstreeks 08:20 gebeur.
Minnaar sê die vrou het na bewering aan die verkeerde kant van die pad gery en motors verbygesteek wat geduldig op die beampte se instruksies gewag het.
"Ons vermoed sy het gejaag en was ongeduldig omdat sy verskeie motors verbygesteek en toe ons kollega getref het. Nadat die beampte omgery is, het die bestuurder ook 'n verkeersteken getref," sê hy.
Sy is op die toneel in hegtenis geneem en sal na verwagting binnekort in die hof verskyn op aanklag van strafbare manslag.
Luyanda Longwe, woordvoerder van Michael Sun, Johannesburgse burgemeesterskomiteelid vir openbare veiligheid, sê: "Ongelukkig, ondanks pogings deur paramedici om die beampte by te bring, is sy op die toneel dood verklaar.